TVORÍM, TVORÍŠ, TVORÍME  

P R O P O Z Í C I E
    DIVADELNEJ PREHLIADKY                           
 v Trenčianskom kraji 

TERMÍN:  9. marec 2018

MIESTO:  Kino Hviezda Trenčín

USPORIADATEĽ: Trenčianske osvetové stredisko v Trenčíne
v zriaďovateľskej pôsobnosti Trenčianskeho samosprávneho kraja

Projekt z verejných zdrojov podporil Fond na podporu umenia. Hlavným partnerom projektu je Fond na podporu umenia.			    

CHARAKTERISTIKA A CIEĽ PREHLIADKY 

1.	Divadelná prehliadka Tvorím, tvoríš, tvoríme je prezentáciou najúspešnejších súborov a sólistov divadla hraného deťmi (činoherného, bábkového, hudobno-dramatického, pohybového a pantomimického, dramatickej hry detí) v oblasti detskej dramatickej tvorivosti, divadla mladých, ochotníckych divadelných súborov hrajúcich pre deti a amatérskych divadelných súborov Trenčianskeho kraja. 
2. 	Prehliadka amatérskej divadelnej tvorivosti s názvom Tvorím, tvoríš, tvoríme je jedinečnou príležitosťou na prezentáciu a prehľad súčasného amatérskeho divadelného diania                         v trenčianskom regióne, vymieňanie vedomostí, kreatívnych nápadov, skúseností, úspechov                 a neúspechov v oblasti amatérskeho divadla, podnetov pri výučbe tvorivej dramatiky na ZUŠ  a práci s ochotníckymi divadelníkmi v Trenčianskom kraji.
3. 	Na prehliadke sa prezentujú výsledky dobrovoľnej záujmovej činnosti žiakov na základných školách (žiaci 1. až 9. ročníka), na osemročných gymnáziách (žiaci 1. až 4. ročníka), základných umeleckých školách a kultúrno-výchovných zariadeniach (vo veku od 6 do 15 rokov vrátane), amatérskych divadelných súborov, divadiel mladých a ochotníckych divadelných súborov hrajúcich pre deti.
4. 	Prehliadka je určená amatérskym divadelným tvorcom (hercom, režisérom, dramaturgom), žiakom literárno-dramatických odborov na ZUŠ, pedagógom, ale aj širokej verejnosti bez rozdielu veku so záujmom o divadlo. 
5. 	Prehliadka umožňuje zúčastneným využívať poznatky na skvalitnenie práce v oblasti dramatického umenia.

ŠTRUKTÚRA PREHLIADKY
 
1. 	Prehliadka pozostáva z programovej časti (predstavenia súborov, sólistov) a zo vzdelávacej časti (interný rozbor inscenácií súborov a sólistov).
2. 	Do prehliadky sa môžu prihlásiť: 
a) 	amatérske divadelné súbory, ktoré vo svojej inscenačnej praxi reflektujú zákonitosti divadla ako umeleckého druhu a ich adresátom je dospelé publikum, 
b) 	divadlá mladých, ktoré vo svojej inscenačnej praxi reflektujú zákonitosti divadla ako umeleckého druhu a ich adresátom je dospelé publikum (od 15 do 26 rokov veku), 
c) 	ochotnícke divadelné súbory a sólisti hrajúci pre deti v rôznych druhoch a žánroch činoherného, bábkového, hudobného a pohybového divadla (od 16 rokov veku), 
d) 	súbory a sólisti – žiaci 1. až 9. ročníka základných škôl a 1. až 4 ročníka osemročných gymnázií, základných umeleckých škôl a kultúrno-výchovných zariadení (vo veku od 6 do 15 rokov vrátane) a to s inscenáciou alebo so scénickou miniatúrou. V scénickej miniatúre účinkuje jedno až tri deti vrátane hudobného sprievodu a v časovom limite do 15 minút.
3. 	Na prehliadke sa nemôžu prezentovať s programom, s ktorým sa zúčastnili divadelných súťaží v predchádzajúcich rokoch.

PODMIENKY ÚČASTI NA PREHLIADKE

1.  Prehliadka sa koná v slovenskom jazyku.
2. 	Divadelnej prehliadky sa môžu zúčastniť neprofesionálne súbory/sólisti divadla hraného deťmi, mladými a dospelými z Trenčianskeho kraja.
3. 	Podmienkou účasti na prehliadke je zaslanie
a) 	prihlášky,
b) 	stručnej charakteristiky súboru a inscenácie,
c) 	textu s uvedením autora, alebo scenára inscenácie s uvedením autora textu a zostavovateľa scenára, režiséra inscenácie, 
d) 	technických požiadaviek k realizácii predstavenia.

HODNOTENIE PREHLIADKY

Úroveň inscenácií a scénických miniatúr posúdia lektori, ktorí budú po skončení prehliadky vo vzdelávacej časti realizovať s vedúcimi súborov interný rozbor inscenácií. Lektorov menuje riaditeľka Trenčianskeho osvetového strediska v Trenčíne.

PRÁVA A POVINNOSTI ÚČASTNÍKOV PREHLIADKY

1. 	Vystupujúci (súbor, sólista) je povinný:
a) akceptovať pravidlá a podmienky prehliadky,
b) rešpektovať pokyny organizátora prehliadky.
2. 	Vystupujúci (súbor, sólista) má právo:
a) žiadať potvrdenie o účasti na prehliadke,
b) vyjadriť sa v dialógu s lektormi k hodnoteniu inscenačného tvaru.        

FINANČNÉ ZABEZPEČENIE

Náklady spojené s účasťou v prehliadke (doprava, strava) zúčastneným hradí organizátor v zmysle platných predpisov.
Prihláseným súborom, sólistom zašleme organizačné pokyny s programom divadelnej prehliadky.
Súbory a sólisti zašlú svoje prihlášky, textovú predlohu inscenácie, slovo o súbore do 16. februára 2018 na adresu:
Mgr. art. Zuzana Laurinčíková, ArtD., Trenčianske osvetové stredisko, Ul. K dolnej stanici 7282/20A, 911 01 Trenčín, e-mail: zuzana.laurincikova@tnos.sk, č. tel.: 0903 771 185

PRIHLÁŠKA
                                                       do divadelnej prehliadky
                                                    TVORÍM, TVORÍŠ, TVORÍME

SÚBOR/SÓLISTA /: .......................................................................................................................................

MIESTO, ZRIAĎOVATEĽ: .............................................................................................................................

VEDÚCI SÚBORU: ....................................... .......................................................č. t.: ..................................

ADRESA:............................................................................................................................PSČ: ....................

E-mail: ............................................................................................................................................................

ZAMESTNANIE: .............................................................................................................................................

DÁTUM NARODENIA: .....................................................................ČOP: .....................................................

NÁZOV  HRY: .................................................................................................................................................

AUTOR – UPRAVOVATEĽ: ............................................................................................................................

RÉŽIA: ............................................................................................................................................................

HUDBA: ..........................................................................................................................................................

SCÉNOGRAFIA: .............................................................................................................................................

DĹŽKA TRVANIA PREDSTAVENIA  (min.): ..................................................................................................

DĹŽKA PRÍPRAVY NA PREDSTAVENIE (min.): ...........................................................................................

DRUH DIVADLA: .......................................... ADRESÁT: ..............................................................................

TECHNICKÉ POŽIADAVKY: ..........................................................................................................................

.........................................................................................................................................................................

POČET ČLENOV SÚBORU, VRÁTANE PEDAGÓGA: ..................................................................................

                                                                               ...................................................................
						      vedúci súboru/sólista

S prihláškou prosíme zaslať stručnú charakteristiku súboru a inscenácie, textovú predlohu inscenácie, technické požiadavky súboru k realizácii predstavenia.